|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **БАТКЕН ОБЛАСТЫ**  **БАТКЕН РАЙОНУ**  **САМАРКАНДЕК АЙЫЛ АЙМАГЫНЫН**  **АЙЫЛДЫК КЕҢЕШИ** | **Описание: GERB** | **КЫРГЫЗСКАЯ РЕСПУБЛИКА**  **БАТКЕНСКАЯ ОБЛАСТЬ**  **БАТКЕНСКИЙ РАЙОН**  **АЙЫЛНЫЙ КЕНЕШ САМАРКАНДЕКСКОГО**  **АЙЫЛНОГО АЙМАКА** |

**Самаркандек айылдык кеңешинин VI чакырылышынын кезектеги XII сессиясынын**

**№ 82 ТОКТОМУ**

25- июнь, 2024-ж. Самаркандек айылы .

**Жаңы бургуланып бүткөн тик кудуктарды Баткен райондук суу чарба башкармалыгына кайтарымсыз өткөрүп берүүгө макулдук берүү жөнүндө**

Самаркандек айыл өкмөтүнүн башчысы К.Мергеновдун билдирүсүн угуп жана талкуулап чыгып, Самаркандек айылдык кеңешинин VI чакырылышынын кезектеги XII сессиясы

**Т О К Т О М К Ы Л А Т :**

1. Тик кудуктарды эксплуатациялоодо тийиштүү профилдеги өндүрүштүк адистердин жоктугуна жана эксплуатациялоодо жаралуучу кыйынчылыктарга байланыштуу Баткен облустук өнүктүрүү фонду тарабынан каржыланып, курулуп бүткөн Самаркандек айылындагы төмөнкү тик кудуктар мамлекеттик менчигине алынуусуна жана Кыргыз Республикасынын Суу ресурстары кызматынын карамагына кайтарымсыз өткөрүлүп берүүгө макулдук берилсин:

- Сары-Үй участкасындагы тик кудук, контур № 283;

- Орто-Сай (падахана) участкасындагы тик кудук, контур № 132;

- Орто-Сай (сай бою) участкасындагы тик кудук, контур № 145;

- Жайылма участкасындагы тик кудук, контур № 508.

2. Кыргыз Республикасынын мыйзамдарынын жана Самаркандек айылдык кеңешинин регламентинин талаптарына ылайык ушул токтомду Кыргыз Республикасынын Юстиция министрлигинин ченемдик укуктук актыларынын реестрине каттоо жагы айылдык кеңешинин жооптуу катчысына милдеттендирилсин.

3. Ушул токтомдун аткарылышын көзөмөлдөө айылдык кеңешинин мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, транспорт жана экология боюнча туруктуу комиссиясына ( Пазылов З.) тапшырылсын.

4. Токтомдун аткарылуусун камсыз кылуу жагы Самаркандек айыл өкмөтүнүн башчысы К.Мергеновго милдеттендирилсин.

**Төраганын орун басары : Г.Алимова**

|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **БАТКЕН ОБЛАСТЫ**  **БАТКЕН РАЙОНУ**  **САМАРКАНДЕК АЙЫЛ АЙМАГЫНЫН**  **АЙЫЛДЫК КЕҢЕШИ** | **Описание: GERB** | **КЫРГЫЗСКАЯ РЕСПУБЛИКА**  **БАТКЕНСКАЯ ОБЛАСТЬ**  **БАТКЕНСКИЙ РАЙОН**  **АЙЫЛНЫЙ КЕНЕШ САМАРКАНДЕКСКОГО**  **АЙЫЛНОГО АЙМАКА** |

**Самаркандек айылдык кеңешинин VI чакырылышынын кезектеги**

**XII сессиясынын**

**№ 83 ТОКТОМУ**

25-июнь, 2024-ж. Самаркандек айылы .

**Самаркандек айыл аймагынын Жаңы - Бак,**

**Самаркандек жана Паскы-Арык айылдарын**

**ичүүчү таза суу менен камсыздоо боюнча**

**Кыргыз Республикасынын АРИС уюму менен**

**түзүлгөн кызматташтык келишимди бекитүү жөнүндө**

Кыргыз Республикасынын “Жергиликтүү мамлекеттик администрация жана жергиликтүү өз алдынча башкаруу органдары жөнүндө” 2021-жылдын 20-октябрындагы №123 Мыйзамынын 27-беренесинин 1-бөлүмүнүн 4,5-бөлүмчөлөрүнүн негизинде Самаркандек айыл өкмөтүнүн башчысы К.Мергеновдун билдирүүсүн угуп жана талкуулап чыгып, Самаркандек айылдык кеңешинин VI чакырылышынын кезектеги XII сессиясы

**Т О К Т О М К Ы Л А Т :**

1. Айылдарды ичүүчү таза суу менен камсыздоо жана санитарияны жакшыртуу долбоорунун алкагында Кыргыз Республикасынын коомчулукту өнүктүрүү жана инвестициялоо Агентствосу менен Самаркандек айыл аймагынын айыл өкмөтүнүн ортосунда тузүлгөн кызматташтык келишим бекитилсин.
2. Ушул токтомдун аткарылуусун көзөмөлдөө айылдык кеңешинин жергиликтүү өз алдынбашкарууну өнүктүрүү, жалпыга маалымдоо каражаттары, коомдук уюмдар жана жергиликтүү коомдоштуктар менен байланыш боюнча туруктуу комиссиясына ( Бердибаева М.) тапшырылсын.
3. Токтомдун аткарылуусун камсыз кылуу жагы Самаркандек айыл өкмөтүнүн башчысы К.Мергеновго милдеттендирилсин.
4. Кыргыз Республикасынын мыйзамдарынын жана Самаркандек айылдык кеңешинин регламентинин талаптарына ылайык ушул токтомду Кыргыз Республикасынын Юстиция министрлигинин ченемдик укуктук актыларынын реестрине каттоо жагы айылдык кеңешинин жооптуу катчысына милдеттендирилсин.

**Төраганын орун басары : Г.Алимов**